wannaphong/clean_thaiwikipedia huggingface dataset:
# คุรุรามทาส
คุรุรามทาส (Guru Ram Das) หรือบางเอกสารสะกดว่า คุรุรามดาม เป็นคุรุศาสดาองค์ที่ 4 ของศาสนาซิกข์ ท่านเกิดเมื่อวันที่ 24 กันยายน ค.ศ. 1534 ในครอบครัวชาวฮินดูที่มีฐานะยากจนในเมืองละฮอร์ ซึ่งปัจจุบันอยู่ในประเทศปากีสถาน ท่านมีชื่อกำเนิดว่า "เชฐา" (Jetha) และถูกทิ้งกำพร้าตั้งแต่อายุเพียง 7 ปี ท่านจึงถูกเลี้ยงดูโดยยายตั้งแต่นั้น

เมื่อท่านอายุได้ 12 ปี ภัย เชธา และยายของท่านได้ย้ายไปอาศัยเมืองโคอินทวัล (Goindval) ซึ่งทำให้ทั้งสองได้พบกับคุรุอมรทาส คุรุศาสดาองค์ที่ 3 ของซิกข์ ซึ่งภาอี เชฐา ได้ขอรับตัวเข้าเป็นศิษย์ของท่านคุรุและช่วยปรนิบัติอย่างดี ต่อมาท่านได้สมรสกับลูกสาวของท่านคุรุและเข้าเป็นส่วนหนึ่งของตระกูลท่านคุรุอมรทาสอย่างเป็นทางการ ท่านคุรุได้แต่งตั้งให้ภัย เชธา เป็นคุรุศาสดาผู้สืบทอดองค์ต่อไป (องค์ที่ 4) และมอบชื่อใหม่ว่า "คุรุรามทาส" (Guru Ram Das) อันแปลว่า "ทาสหรือผู้รับใช้ของพระผู้เป็นเจ้า"

คุรุรามดาสได้เข้าสู่การเป็นผู้นำจิตวิญญาณศาสนาซิกข์ในปี ค.ศ. 1574 และเสียชีวิตลงในปี ค.ศ. 1581 ที่บ้านเกิดของท่านในเมืองโคอินทวัล ระหว่างที่ท่านดำเนินการเผยแผ่ศาสนา ท่านได้รับการปรณิบัติและเคารพอย่างดีจากบุตร-ธิดาของท่านคุรุอมรทาสผู้ล่วงลับ และได้ย้ายหลักแหล่งและตั้งศูนย์กลางของชาวซิกข์ขึ้นใหม่ที่ดินแดนที่ท่านคุรุอมรทาสเรียกว่า "คุรุกาจัก" (Guru-ka-Chak) เมืองแห่งนี้ต่อมาเปลี่ยนชื่อเป็น "รามทาสปุระ" (เมืองของท่านราทาส) (Ramdaspur) และได้เปลี่ยนชื่อมาเป็นเมืองอมฤตสาร์ จวบจนปัจจุบัน ซึ่งเมืองอมฤตสาร์แห่งนี้ในปัจจุบันได้เป็นเมืองอันศักดิ์สิทธิ์ สถานที่แสวงบุญและเป็นศูนย์รวมจิตใจของชาวซิกข์ อันเป็นที่ตั้งของหริมันทิรสาหิบ หรือ สุวรรณวิหาร ซึ่งท่านได้เริ่มขุดสระน้ำ "สระน้ำอมฤต" ไว้ ผลงานที่ท่านสร้างไว้นอกจากการตั้งเมืองอันศักดิ์สิทธิ์ "อมฤตสาร์" แล้ว ท่านยังขยาย "มันจิ" องค์กรเพื่อสนับสนุนและรับบริจาคเพื่อพัฒนาการเผยแผ่ศาสนาซิกข์ ให้กว้างใหญ่และเป็นที่ยอมรับมากขึ้น ท่านได้แต่งตั้งบุตรของท่านเองเป็นคุรุศาสดาองค์ต่อไป คือคุรุอาร์จัน ซึ่งเป็นคุรุองค์แรกที่ถูกแต่งตั้งโดยสืบเชื้อสายจากบิดาของตน

ชื่อของท่านถูกนำไปตั้งเป็นชื่อของท่าอากาศยานนานาชาติศรีคุรุรามทาสจี (Sri Guru Ram Dass Jee International Airport) ซึ่งเป็นท่าอากาศยานนานาชาติประจำเมืองอมฤตสาร์ และชื่อของวิทยาลัยการจัดการและเทคโนโลบีคุรุรามทาส (Guru Ram Das Institute of Management and Technology; GRDIMT) ซึ่งตั้งอยู่ในเมืองเดห์ราดุน รัฐอุตตราขัณฑ์
# โซนิคแอนด์ออลสตาร์เรสซิ่งทรานฟอร์ม
โซนิคแอนด์ออลสตาร์เรสซิ่งทรานฟอร์ม  เป็นวิดีโอเกมแนวแข่งรถ พัฒนาโดยซูโมดิจิทัล และจัดจำหน่ายโดยเซก้า ตัวเกมวางจำหน่ายสำหรับ เพลย์สเตชัน 3, เอกซ์บอกซ์ 360 และ วียู ในเดือน พฤศจิกายน ค.ศ. 2012 สำหรับเพลย์สเตชันวิต้าในเดือน ธันวาคม ค.ศ. 2012 สำหรับ ไมโครซอฟท์ วินโดวส์ ในเดือน มกราคม ค.ศ. 2013 สำหรับ นินเท็นโด 3DS ในเดือน กุมภาพันธ์ ค.ศ. 2013 และสำหรับ ไอโอเอส และ แอนดรอยด์ ในเดือน มกราคม ค.ศ. 2014 ส่วนตัวเกมเวอร์ชันเพลย์สเตชัน 3 และ วียู เวอร์ชันญี่ปุ่น วางจำหน่ายในประเทศญี่ปุ่นเมื่อวันที่ 15 พฤษภาคม ค.ศ. 2014

โซนิคแอนด์ออลสตาร์เรสซิ่งทรานฟอร์ม เป็นภาคต่อของ โซนิคแอนด์เซก้าออลสตาร์เรสซิ่ง ซึ่งเป็นภาคที่สี่ในซีรีส์ เซก้าซูเปอร์สตาร์ และเกมแข่งรถลำดับแปดในซีรีส์ โซนิคเดอะเฮดจ์ฮ็อก เกมดังกล่าวถือเป็นเกมเปิดตัวสำหรับเครื่องวียู ในอเมริกาเหนือ และยุโรป
# วัดเศวตฉัตรวรวิหาร
วัดเศวตฉัตรวรวิหาร เป็นพระอารามหลวงชั้นตรี ชนิดวรวิหาร ตั้งอยู่ในเขตคลองสาน กรุงเทพมหานคร เดิมชื่อ วัดบางลำภูล่าง สันนิษฐานว่าก่อสร้างขึ้นตั้งแต่สมัยอยุธยา ต่อมาอยู่ในสภาพทรุดโทรมและได้รับการบูรณะครั้งใหญ่โดยพระเจ้าบรมวงศ์เธอ กรมหมื่นสุรินทรรักษ์ (ในขณะนั้นพระนามว่าพระเจ้าอัยกาเธอ กรมหมื่นสุรินทรรักษ์) พระราชโอรสในพระบาทสมเด็จพระพุทธยอดฟ้าจุฬาโลกมหาราช ผู้ทรงเป็นต้นราชสกุลฉัตรกุล ในช่วงปี พ.ศ. 2359–2373 ต่อมาได้รับการปฏิสังขรณ์โดยพระบาทสมเด็จพระนั่งเกล้าเจ้าอยู่หัว และพระบาทสมเด็จพระจอมเกล้าเจ้าอยู่หัว ซึ่งต่อมาได้พระราชทานชื่อวัดใหม่ว่า วัดเศวตฉัตร

อาคารเสนาสนะ
เดิมวัดบางลำภูล่าง มีเพียงพระอุโบสถเก่าซึ่งอยู่ริมตลิ่งแม่น้ำเจ้าพระยาซึ่งตื้นเขินเต็มที พระเจ้าบรมวงศ์เธอ กรมหมื่นสุรินทรรักษ์จึงได้ทรงยกวัดออกไปสร้างใหม่ ในตำแหน่งวัดปัจจุบัน โดยโปรดให้รื้อพระตำหนักส่วนพระองค์สร้างเป็นถาวรวัตถุของวัดแทน

ฝั่งตรงข้ามถนนเจริญนครเป็นวัดอีกส่วนหนึ่ง ซึ่งเป็นพระอุโบสถหลังเดิมที่ประดิษฐาน พระพุทธสมาธิคุณสุนทรสมาทานบุราณสุคต หรือที่ชาวบ้านเรียกว่า หลวงพ่อโบสถ์บน พระพุทธรูปปางสมาธิ ไม่ปรากฏหลักฐานการสร้าง แต่เชื่อกันว่าสร้างโดยสานไม้ไผ่หล่อปูนตามแบบโบราณ

ภายในพระอุโบสถหลังปัจจุบันประดิษฐาน พระพุทธอังคีรสมุนีนารถอุรคอาสน์อำไพ พระพุทธรูปปางนาคปรก บริเวณฐานชุกชีด้านหลังพระประธานบรรจุอัฐิโดยด้านซ้าย ปรากฏจารึกพระนาม จอมพล พระเจ้าบรมวงศ์เธอ กรมหมื่นสุรินทรรักษ์ (อรุณ ฉัตรกุล) อดีตผู้บัญชาการโรงเรียนนายร้อยพระจุลจอมเกล้า ส่วนด้านขวาปรากฏจารึกพระนาม “ฉัตรกุล สายหม่อมเจ้ากลาง” นอกจากนี้ในพระอุโบสถยังประดิษฐาน พระพุทธมารวิชัยอภัยปรปักษ์อัครวิบูล ซึ่งเป็น พระพุทธรูปปางมารวิชัย สันนิษฐานจากพุทธลักษณะว่าเป็นพระพุทธรูปศิลปะสุโขทัย

บริเวณลานวัดใกล้กับแม่น้ำเจ้าพระยา ประดิษฐาน พระพุทธบัณฑูรมูลประดิษฐ์สถิตไสยาสน์ พระพุทธรูปปางไสยาสน์ศิลปะสมัยรัตนโกสินทร์ตอนต้น สร้างราวปี พ.ศ. 2364 ในอดีตองค์พระถูกน้ำท่วมทุกช่วงน้ำหลาก พระราชวิจิตรการ เจ้าอาวาทในขณะนั้นจึงบูรณะซ่อมแซมครั้งใหญ่ โดยอัญเชิญยกองค์พระนอนขึ้นให้สูงจากลาน ในปี พ.ศ. 2552

 รูปภาพ 

 ลำดับเจ้าอาวาส 
ลำดับเจ้าอาวาส และรักษาการเจ้าอาวาสวัดเศวตฉัตรวรวิหาร (เท่าที่พบข้อมูล) พระครูปลัดโสภิต ถิรธมฺโม. (2532). งานฉลองเสนาสนะวัดเศวตรฉัตรวรวิหาร และทำบุญอายุครบ 6 รบ พระเทพเมธี. กรุงเทพฯ: จรูญการพิมพ์.
+ลำดับรายนามเริ่มวาระสิ้นสุดวาระหมายเหตุ1พระครูวินัยสังวร (มูล)พ.ศ. 2373พ.ศ. 2393เจ้าอาวาส, มรณภาพ2พระครูวินัยสังวร (ศุข)พ.ศ. 2394พ.ศ. 2415เจ้าอาวาส, มรณภาพ3พระครูวินัยสังวร (ทับ)พ.ศ. 2416พ.ศ. 2430เจ้าอาวาส, มรณภาพ4พระครูวินัยสังวร (พุฒ)พ.ศ. 2431พ.ศ. 2433เจ้าอาวาส, มรณภาพ5พระครูวินัยสังวร (โหมด)พ.ศ. 2434พ.ศ. 2455เจ้าอาวาส, มรณภาพ6พระศาสนุเทศาจารย์ (บุญ ปริปุณฺณสีโล) ป.ธ.5พ.ศ. 2456พ.ศ. 2500เจ้าอาวาส, มรณภาพ7พระธรรมญาณมุนี (บุญนาค ชินวํโส) ป.ธ.9พ.ศ. 2500พ.ศ. 2501รักษาการเจ้าอาวาสพ.ศ. 2501พ.ศ. 2539เจ้าอาวาส, มรณภาพ8พระราชวิจิตรการ (ภักดิ์ อตฺถกาโม) ป.ธ.8พ.ศ. 2540พ.ศ. 2558เจ้าอาวาส, ยกเป็นเจ้าอาวาสกิตติมศักดิ์, ภายหลังมรณภาพ9พระราชพิพัฒนโกศล (ประสิทธิ์ ปริยตฺติธารี) ป.ธ.7พ.ศ. 2558พ.ศ. 2565เจ้าอาวาส, ย้ายไปเป็นเจ้าอาวาสวัดพิชยญาติการาม10พระสุธีรัตนาภรณ์ (สมเจตน์ อธิจิตฺโต) ป.ธ.9พ.ศ. 2565 -เจ้าอาวาส, ปัจจุบัน
# นอร์ดสตรึม
Nordstrom  เป็นเครือข่ายห้างสรรพสินค้าหรูของอเมริกา นอกจากนั้นยังเปิดทำการในแคนาดา สำนักงานใหญ่ตั้งอยู่ในซีแอตเทิล, วอชิงตัน ก่อตั้งในปี 1901 โดยชาวสวีเดนอเมริกัน John W. Nordstrom และ Carl F. Wallin Nordstrom มีร้านรวม 380 ร้านใน 40 รัฐของอเมริกา, เปอร์โตริโก และแคนาดา

บริษัทนี้เริ่มต้นเป็นตัวแทนจำหน่ายรองเท้า และขยายให้รวมถึงเสื้อผ้า อุปกรณ์เสริม กระเป๋า เครื่องประดับ เครื่องสำอาง และน้ำหอม บางร้านมีแผนกตกแต่งบ้าน และงานแต่งงานด้วย นอกจากนี้บริษัทยังมีร้านกาแฟในบ้าน ร้านอาหาร และบาร์เอสเปรสโซ่
# ดั่ง วัน เลิม
ดั่ง วัน เลิม (; เกิด 13 สิงหาคม ค.ศ. 1993) เป็นนักฟุตบอลอาชีพชาวเวียดนามเชื้อสายรัสเซียเล่นในตำแหน่งผู้รักษาประตูให้กับบิ่ญดิ่ญ ในวี.ลีก ดิวิชัน 1 และทีมชาติเวียดนาม 

เขาเป็นส่วนหนึ่งของทีมชาติเวียดนาม ในชุดแชมป์เอเอฟเอฟ ซูซูกิคัพ 2018 โดย ดั่ง วัน เลิม เป็นผู้เล่นชาวเวียดนามคนแรกที่ได้ย้ายไปอยู่กับทีมในเจลีก ดิวิชัน 1

 สโมสร 
ดั่ง วัน ลัม เกิดเมื่อวันที่ 13 สิงหาคม พ.ศ. 2536 ที่มอสโก ประเทศรัสเซีย ในครอบครัวที่มีพ่อเป็นเวียดนามชื่อ ดั่ง วัน เซิน และแม่เป็นรัสเซียชื่อ ออลกา จูโควา โดยวัน เลิมเริ่มต้นอาชีพกับสโมสรฮหว่างอัญซาลาย แต่หลังจากเริ่มต้นได้ไม่นานเขาถูกยืมไปเล่นกับทีมสาขาในลาวได้แก่ฮหว่างอัญอัตตะปือ และเส้นทางของเขาก็สะดุดลง วัน เลิมเดินทางกลับบ้านเกิดของเขาร่วมทีมในดิวิชั่นล่าง ๆ ของฟุตบอลรัสเซีย และใน พ.ศ. 2558 เขากลับมาร่วมกับสโมสรไฮฟองในเวียดนาม หลังจากล้มเหลวในฤดูกาลแรก เขากลายเป็นตัวหลักในฤดูกาล 2559 และสร้างความฮือฮาด้วยการถูกเรียกตัวติดทีมชาติในเวลาอันรวดเร็วโดยโค้ช ฟุตบอลทีมชาติเวียดนาม ในเวลานั้น โทชิยะ มิอูระ

หลังจากลงเล่นให้กับสโมสรไฮฟองนานถึง 3 ปีพร้อมกับสถิติการลงเล่นทั้งสิ้น 59 นัด วัน เลิม ตัดสินใจย้ายมาเฝ้าเสาให้กับสโมสรยักษ์ใหญ่ของศึกไทยลีกอย่างสโมสร เอสซีจี เมืองทอง ยูไนเต็ด ในฤดูกาล 2562

 ทีมชาติ 
ในวันที่ 20 สิงหาคม พ.ศ. 2562 ดั่ง วัน เลิม มีชื่อติดทีมชาติเวียดนามในการแข่งขันฟุตบอลโลกรอบคัดเลือก นัดที่เวียดนามจะบุกไปเยือนไทย

 เกียรติประวัติ 
ทีมชาติเวียดนาม
 ฟุตบอลชิงแชมป์แห่งชาติอาเซียน (1) : 2561
# เจ้าชายเออร์เนต แคชเมียร์แห่งเนเธอร์แลนด์
เจ้าชายเออร์เนต แคชเมียร์แห่งเนเธอร์แลนด์ (; 21 พฤษภาคม ค.ศ. 1822 - 22 ตุลาคม ค.ศ. 1822) พระราชโอรสพระองค์ที่สี่ในพระเจ้าวิลเลิมที่ 2 แห่งเนเธอร์แลนด์กับอันนา ปัฟลอฟนาแห่งรัสเซีย

 พระประวัติ 
เจ้าชายเออร์เนต แคชเมียร์แห่งเนเธอร์แลนด์  ประสูติเมื่อวันที่ 21 พฤษภาคม ค.ศ. 1822 เป็นพระราชโอรสใน พระเจ้าวิลเลิมที่ 2 แห่งเนเธอร์แลนด์ และ อันนา ปัฟลอฟนาแห่งรัสเซีย สมเด็จพระราชินีแห่งเนเธอร์แลนด์ ทรงเป็นพระราชอนุชาใน พระเจ้าวิลเลิมที่ 3 แห่งเนเธอร์แลนด์ พระองค์ทรงได้รับบัพติศมาที่ 18 มิถุนายน ปีเดียวกัน หลังจากนั้นพระองค์ทรงประชวรด้วยโรค ภาวะโพรงสมองคั่งน้ำ และสิ้นพระชนม์ลงเมื่อวันที่ 22 ตุลาคม ปีเดียวกัน
# เจ้าชายอเล็กซานเดอร์แห่งเนเธอร์แลนด์
เจ้าชายอเล็กซานเดอร์แห่งเนเธอร์แลนด์  ประสูติเมื่อวันที่ 2 สิงหาคม ค.ศ. 1818 เป็นพระราชโอรสใน พระเจ้าวิลเลิมที่ 2 แห่งเนเธอร์แลนด์ และ อันนา ปัฟลอฟนาแห่งรัสเซีย ทรงเป็นพระราชอนุชาใน พระเจ้าวิลเลิมที่ 3 แห่งเนเธอร์แลนด์ พระองค์ทรงเป็นพระบรมวงศานุวงศ์แห่งเนเธอร์แลนด์พระองค์แรกที่ได้ฉายพระรูป โดยพระรูปนั้นทรงประทับขณะทรงม้า พระองค์ทรงเข้าเรียนพร้อมด้วยพระเชษฐาคือ พระเจ้าวิลเลิมที่ 3 แห่งเนเธอร์แลนด์ และเมื่อทรงเจริญพระชันษา ทรงรับราชการทหาร ก่อนที่จะสิ้นพระชนม์ลงเมื่อวันที่ 20 กุมภาพันธ์ ค.ศ. 1848 สิริพระชันษา 29 ปี
# ไอซี 342
IC 342 (หรือในชื่อ Caldwell 5) เป็นดาราจักรชนิดก้นหอยในกลุ่มดาวยีราฟ ตั้งอยู่ค่อนข้างใกล้กับดาราจักรทางช้างเผือก แม้จะมีขนาดและความสว่างสูง ดาราจักรนี้ตั้งอยู่ในเขตที่มีฝุ่นเยอะใกล้กับศูนย์กลางดาราจักรของเรา ทำให้สามารถมองดูได้ยาก ทำให้มีชื่อเล่นว่า "ดาราจักรที่ถูกซ่อน" (The Hidden Galaxy) แม้ว่าสามารถตรวจจับได้อย่างง่ายดายแม้ในกล้องส่องทางไกล แต่ฝุ่นโมเลกุลอวกาศทำให้ยากต่อการกำหนดระยะทางที่แม่นยำ การประมาณปัจจุบันอยู่ระหว่างจากประมาณ 7 ล้านปีแสงถึงประมาณ 11 ล้านปีแสง

ดาราจักรนี้ถูกค้นพบโดย William Frederick Denning ใน 1892 เป็นหนึ่งในดาราจักรที่สว่างที่สุดใน IC 342/Maffei Group กลุ่มดาราจักรที่ใกล้กับกลุ่มท้องถิ่นมากที่สุด ซึ่ง เอ็ดวิน ฮับเบิล ในตอนแรกได้มีสมมติฐานว่าเป็นส่วนหนึ่งของกลุ่มท้องถิ่น แต่ในภายหลังได้ถูกยืนยันว่าไม่เป็นสมาชิกอยู่SEDS IC 342.
# ฉาย ทาน
ฉาย ทาน เป็นนักการเมืองชาวกัมพูชา เป็นสมาชิกพรรคประชาชนกัมพูชา โดยเป็นผู้แทนราษฎรในจังหวัดกันดาล ของรัฐสภากัมพูชา ตั้งแต่ปี ค.ศ. 2003
# บ็อบ ฮานเนอร์
บ็อบ ฮานเนอร์ (19 เมษายน ค.ศ. 1945 – 2 มกราคม ค.ศ. 2019) เป็นนักการเมืองและนักธุรกิจชาวอเมริกัน

 ประวัติ 
บ็อบ ฮานเนอร์เป็นสมาชิกสภาผู้แทนราษฎรแห่งรัฐจอร์เจีย ตั้งแต่ปี ค.ศ. 1974 จนถึงปี ค.ศ. 2013 เป็นสมาชิกสังกัดพรรคริพับลิกัน นอกจากนี้ยังทำอาชีพชาวนา โดยอาศัยอยู่ที่รัฐจอร์เจียGeorgia House of Representatives-Bob Hanner ฮานเนอร์เสียชีวิตเมื่อวันที่ 2 มกราคม ค.ศ. 2019Long time South Georgia state representative Bob Hanner dies
# เฮอร์มันน์ ฮันเซน เออร์ซราด
เฮอร์มันน์ ฮันเซน เออร์ซราด (14 กรกฎาคม ค.ศ. 1837– 14 กุมภาพันธ์ ค.ศ. 1927) เป็นชาวนาและนักการเมืองชาวนอร์เวย์จากพรรคเสรีนิยม ได้รับการเลือกตั้งเป็นผู้แทนราษฎรในการเลือกตั้งปี 1891, 1894 และ 1897  และเป็นนายกเทศมนตรีตั้งแต่ปี ค.ศ. 1879 จนถึงปี ค.ศ. 1904
# อกาลตาคัต
อกาลตาคัตสมาคมศรีคุรุสิงห์สภา กรุงเทพฯ หรือ อกาลตัชต์  เป็นคุรุทวาราหนึ่งในห้าตัขต์ (คุรุทวาราที่ทรงอำนาจที่สุดของซิกข์) เป็นหนึ่งในหมู่อาคารในหริมันทิรสาหิบ อมฤตสาร์ รัฐปัญจาบ  แปลว่า พระที่นั่งของผู้ที่ "อกาล" คือ ผู้ที่เป็นนิรันดร์Fahlbusch E. (ed.) "The encyclopedia of Christianity." Eerdmans, Grand Rapids, Michigan, 2008.  ตัขต์แห่งนี้ถูกสร้างโดยคุรุหริโควินท์ (Guru Hargobind) เพื่อเป็นศูนย์รวมของความยุติธรรมและพิจารณาปัญหาทางโลกที่เกิดขึ้นในหมู่ชาวซิกข์และเป็นที่อยู่ของโฆษกสูงสุดของซิกข์ที่เรียกว่า ชเถทาร (Jathedar)

เดิมทัขต์แห่งนี้เรียกว่า "อกาลบูงา" (Akal Bunga) สร้างขึ้นเมื่อวันที่ 15 มิถุนายน ค.ศ. 1601 โดยท่านคุรุหริโกพินทะ ในพิธีวางศิลาฤษ์ท่านได้วางกริชสองอันไว้บนฐาน อันหนึ่งแสดงถึงการทำงานด้านจิตวิญญาณ (ปิรี; piri) อีกกริชหนึ่งแสดงถึงการทำงานทางโลก (มิรี; miri)

อาคารถูกทำลายอย่างหนักในราวคริสต์ศตวรรษที่ 18 หลังการบุกทำลายอกาลทัขต์และหริมันทิรสาหิบของพระเจ้าอาห์เม็ด ชาห์ อับดาลี (Ahmed Shah Abdali) หลังจากการทำลายล้าง ท่านมหาราชา หริสิงห์นัลวะ (Hari Singh Nalwa) ได้ทรงบูรณะอาคารขึ้นใหม่ และตกแต่งอาคารด้วยทองคำSohan Lal Suri. 19th century. Umdat-ut-tawarikh, Daftar III, Part 2, trans. V.S. Suri, (1961) 2002, Amritsar: Guru Nanak Dev University, f. 260 อาคารถูกทำลายอย่างรุนแรงครั้งล่าสุดในปี ค.ศ. 1984 ในการโจมตีหริมันทิรสาหิบของปฏิบัติการดาวน้ำเงิน
# เครื่องราชอิสริยาภรณ์รอยัลวิกตอเรียน
เครื่องราชอิสริยาภรณ์อันเป็นที่สรรเสริญแห่งสมเด็จพระราชินีนาถวิคตอเรีย หรือ เครื่องราชอิสริยาภรณ์รอยัลวิกตอเรียน  เป็นเครื่องราชอิสริยาภรณ์ลำดับที่ 6 ซึ่งสถาปนาโดย สมเด็จพระราชินีนาถวิกตอเรียแห่งสหราชอาณาจักร เพื่อทรงพระราชทานให้แก่ข้าราชการพลเรือนในสหราชอาณาจักรและคนอื่น ปัจจุบันนี้ยังอยู่ในสมัยการพระราชทาน โดยประธานเครื่องราชอิสริยาภรณ์คือ สมเด็จพระเจ้าชาลส์ที่ 3 เเห่งสหราชอาณาจักร โดยมีแกรนด์มาสเตอร์เครื่องราชอิสริยาภรณ์คือ เจ้าหญิงแอนน์ พระราชกุมารี โดยเครื่องราชอิสริยาภรณ์ชุดนี้แบ่งออกเป็น 6 ชั้น 

ลำดับเครื่องราชอิสริยาภรณ์รอยัลวิกตอเรียน ลำดับ ชั้นอัศวินสูงสุด ชั้นอัศวิน ชั้นสร้อยแพร เหรียญแพร สมาชิก เหรียญ(associated) คำนำหน้าชื่อ เซอร์/เดมดาม เซอร์/เดมดาม อักษรย่อ GCVO KCVO/DCVO CVO LVO MVO RVM ลักษณะเครื่องราชอิสริยาภรณ์ 80px 80px 80px 80px 80px

 90x90px แพรแถบย่อสำหรับสมาชิกสามัญของเครื่องราชฯ
 90x90px แพรแถบย่อสำหรับสมาชิกกิตติมศักดิ์ของเครื่องราชฯ

thumb|right|upright|เสื้อคลุมเเห่งเครื่องราชอิสริยาภรณ์

thumb|right|ลักษณะเครื่องราชอิสริยาภรณ์รอยัลวิกตอเรียนมีองค์ประกอบคือ สายสะพาย ดารารัตน์เครื่องราชอิสริยาภรณ์

สมาชิกที่ได้รับพระราชทานเครื่องราชอิสริยาภรณ์รอยัลวิกตอเรียนในราชอาณาจักรไทย
 พระนาม  สถานะ  ปีที่ได้รับ  พระบาทสมเด็จพระวชิรเกล้าเจ้าอยู่หัว พระมหากษัตริย์แห่งราชอาณาจักรไทย 2539  สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีสยามบรมราชกุมารี 2539  สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เจ้าฟ้า 2539
# คล้อย บุญเรือน
คล้อย บุญเรือน (เกิดเมื่อวันที่ 12 กุมภาพันธ์ ค.ศ. 1967) เป็นนักการเมืองชาวกัมพูชา"Election results" . Cambodia National Election Committee. Accessed June 18, 2008. โดยก่อนหน้านี้สังกัดพรรคสงเคราะห์ชาติ ตั้งแต่ปี ค.ศ. 2003 จนถึงปี ค.ศ. 2012 และพรรคสมรังสี ตั้งแต่ปี ค.ศ. 2012 จนถึงปี ค.ศ. 2017 โดยเป็นผู้แทนราษฎรจังหวัดตาแก้ว (ค.ศ. 2003-2008) และจังหวัดกำปงจาม (ค.ศ. 2008-2014)
# เอดวิน เฮล แอ็บบ็อต
เอดวิน เฮล แอ็บบ็อต (ค.ศ. 1834 – ค.ศ. 1927) เป็นนักกฎหมายและผู้บริหารการรถไฟ ซึ่งทำงานอยู่ที่บอสตันและมิลวอกี แอ็บบ็อตเกิดที่รัฐแมสซาชูเซตส์ จบการศึกษาที่มหาวิทยาลัยฮาร์วาร์ดและมีประสบการณ์การเป็นนักกฎหมายที่เมืองบอสตัน เมื่อปี ค.ศ. 1862 จนถึงปี ค.ศ. 1876 และในปี ค.ศ. 1873 แอ็บบ็อตเป็นหมอกฎหมายและผู้บริหารสถานีรถไฟนอร์ทเทิร์นแปซิฟิก และได้รับการเลือกตั้งสมาคมวิชาการศิลปะและวิทยาศาสตร์ ในปี ค.ศ. 1924
# เจีย สุทธ
เจีย สุทธ (3 มีนาคม ค.ศ. 1928 21 มกราคม ค.ศ. 2012) เป็นนักการเมืองชาวกัมพูชา"Election results" . Cambodia National Election Committee. Accessed June 18, 2008. เป็นสมาชิกพรรคประชาชนกัมพูชา และได้รับเลือกเป็นผู้แทนราษฎรจังหวัดไพรแวง ในรัฐสภากัมพูชา ตั้งแต่ปี ค.ศ. 2003 และเป็นรัฐมนตรีว่าการกระทรวงวางแผน ตั้งแต่ปี ค.ศ. 1982 จนถึง ค.ศ. 1993

เจีย สุทธ เสียชีวิต เมื่อวันที่ 21 มกราคม ค.ศ. 2012 ด้วยวัย 83 ปี
# เจีย โพต
เจีย โพต  (เกิดเมื่อวันที่ 2 มกราคม ค.ศ. 1974) เป็นนักการเมืองชาวกัมพูชา โดยเป็นผู้แทนราษฎรสังกัดพรรคสมรังสี จังหวัดไพรแวง ในรัฐสภากัมพูชา ตั้งแต่ปี ค.ศ. 2003"Election results" . Cambodia National Election Committee. Accessed June 18, 2008.

 References
# คุรุอรชุน
คุรุอรชุน  หรือในบางเอกสารทับศัพท์อิงภาษาอังกฤษว่า คุรุอาร์จัน เป็นคุรุศาสดาองค์ที่ 5 ของศาสนาซิกข์ ท่านได้รวบรวมบันทึกของซิกข์ขึ้นเป็นเอกสารลายลักษณ์อักษรและจัดเป็นหมวดหมู่ขึ้นครั้งแรก โดยเรียกเอกสารชุดที่ท่านรวบรวมเขียนขึ้นนั้นว่า คัมภีร์ อดิ กรันตะ (Adi Granth) ซึ่งต่อมาได้ถูกต่อยอดเป็นคัมภีร์ศักดิ์สิทธิ์ของศาสนาซิกข์ "มหาคัมภีร์ คุรุกรันตสาหิบ" (Guru Granth Sahib)

ท่านเกิดในเมืองโคอินทวาล (Goindval) ในแคว้นปัญจาบ ท่านเป็นบุตรคนสุดท้องของคุรุรามดาส (ซึ่งในขณะนั้นยังใช้ชื่อว่า ภาอี เชฐา; Bhai Jetha) กับ มทา ภานี (Mata Bhani) ธิดาของคุรุอมรทาส อาจกล่าวได้ว่าท่านเป็นคุรุศาสดาองค์แรกที่เป็นซิกข์แต่กำเนิด ต่างจากองค์ก่อน ๆ ที่เปลี่ยนศาสนามาจากศาสนาฮินดูเป็นซิกข์ในภายหลัง ท่านคุรุอรชุนดำรงตำแหน่งเป็นผู้นำศาสนาและจิตวิญญาณของชาวซิกข์ร่วม 25 ปี นอกจากนี้ท่านยังสืบทอดการก่อสร้างวิหารต่อจากคุรุรามดาสผู้ขุดสระน้ำอมฤตและสร้างเมืองอมฤตสาร์ โดยท่านได้ก่อสร้างดะบาสาหิบจนสมบูรณ์ ซึ่งต่อมาได้พัฒนาเป็นหริมันทิรสาหิบ แห่งอมฤตสาร์ และท่านคุรุอรชุนยังได้ประมวลเพลงสวดภาวนาของคุรุศาสดาองค์ก่อนหน้าและคำสอนต่าง ๆ เป็นคัมภีร์อดิ กรันตะ และอัญเชิญประดิษฐานในหริมันทิรสาหิบ

ท่านคุรุอรชุนยังพัฒนาระบบ "มสันท์" (Masand) ซึ่งคุรุรามดาสได้วางรากฐานไว้ขึ้นเสียใหม่ โดยเสนอระบบการบริจาคเงินของซิกข์ให้บริจาคทรัพย์สิน สินค้า หรือการบริการเป็นจิตอาสา ให้ได้ 1 ใน 10 ของที่ตนมีถวายแด่องค์กรของซิกข์ หากไม่พร้อมที่จะบริจาคจำนวนเท่านั้นก็มิได้เป็นปัญหาอะไร ให้บริจาคเท่าที่ตนให้ได้และไม่ทรมานตนเอง นอกจากการสร้างกองทุน "ทัศวันธ์" (Dasvand) ที่รับบริจาคแล้ว ท่านคุรุยังริเริ่มระบบการศึกษาศาสนาซิกข์อย่างเป็นระบบขึ้นในมสันต์ เพื่อเผยแผ่ศาสนาไปยังคนรุ่นใหม่ที่สนใจในภูมิภาคปัญจาบ

ในสมัยของท่านนั้น กองทุนทาสวันต์ถือได้ว่ามั่งคั่งเป็นอย่างมาก สามารถนำไปสร้างศาสนสถาน (คุรุทวารา) จำนวนมาก และ "ลังเกอร์" หรือ "ลังกัร" (Lankar) ที่คนไทยเรียกกันว่า โรงครัวพระศาสดา ซึ่งเป็นโรงครัวอาหารแจกจ่ายโดยไม่เสียค่าใช้จ่ายอีกเช่นกันDS Dhillon (1988), Sikhism Origin and Development Atlantic Publishers, pp. 213-215, 204-207

ท่านคุรุอรชุนถูกจับโดยพระราชกระแสของจักรพรรดิชะฮันคีร์ แห่งจักรวรรดิโมกุล และถูกร้องขอให้เปลี่ยนศาสนาเป็นอิสลาม ซึ่งท่านยืนยันปฏิเสธ จนสุดท้ายถูกทรมานจนถึงแก่ชีวิตในปี ค.ศ. 1606 นักประวัติศาสตร์ยังเป็นที่ถกเถียงว่าท่านคุรุเสียชีวิตจากการทรมานอย่างหนักหรือจากการถูกสั่งประหารชีวิตด้วยการทำให้จมน้ำหรือกดน้ำLouis E. Fenech, Martyrdom in the Sikh Tradition, Oxford University Press, pp. 118-121 การสละชีพเพื่อความเชื่อ (martyrdom) ของท่านนั้นถือเป็นเหตุการณ์สำคัญที่สุดเหตุการณ์หนึ่งในประวัติศาสตร์ซิกข์ ปัจจุบันบริเวณที่เชื่อกันว่าเป็นที่สำเร็จโทษของท่าน ได้สร้างเป็นคุรุทวาราชื่อว่า คุรุทวาราเดราสาหิบ (Gurdwara Dera Sahib) ปัจจุบันตั้งอยู่เยื้องกับมัสยิดบาดชาฮี ในเมืองละฮอร์ ประเทศปากีสถาน
# การกระตุ้น
ในสาขาชีวเคมี  การกระตุ้น หรือ การก่อกัมมันต์

ทั่วไปหมายถึงกระบวนการที่บางสิ่ง (เช่นโปรตีนหรือหน่วยรับเป็นต้น) ได้การจัดเตรียมหรือการกระตุ้นเพื่อทำปฏิกิริยาเคมีต่อ ๆ ไป

 เคมี 
ในสาขาเคมี การกระตุ้นหมายถึงการแปรสภาพที่ผันกลับได้ของโมเลกุลหนึ่ง ๆ ไปเป็นสารเคมีที่คล้าย ๆ กัน หรือไปมีสภาวะทางกายภาพที่คล้าย ๆ กันอีกอย่างหนึ่ง โดยมีลักษณะเฉพาะว่า สภาพที่เป็นผลนี้มีแนวโน้มที่จะเกิดปฏิกิริยาทางเคมีโดยเฉพาะ ๆ มากยิ่งขึ้น
ดังนั้น การกระตุ้นจึงเป็นแนวคิดตรงข้ามกับ "protection" ซึ่งมีผลเป็นสภาพซึ่งมีแนวโน้มที่จะเกิดปฏิกิริยาทางเคมีโดยเฉพาะ ๆ น้อยลง

พลังงานก่อกัมมันต์
คือพลังงานที่จำเป็นเพื่อกระตุ้น/ก่อกัมมันต์อาจค่อนข้างน้อย ซึ่งบ่อยครั้งอาจได้จากความร้อนที่ขึ้น ๆ ลง ๆ โดยสุ่มตามธรรมชาติที่โมเลกุลนั้นเองมี (คือ ไม่ต้องได้พลังงานจากภายนอก)

สาขาทางเคมีที่ศึกษาประเด็นนี้เรียกว่า จลนพลศาสตร์เคมี (chemical kinetics)

 ชีววิทยา 
 ชีวเคมี 
ในสาขาชีวเคมี การกระตุ้น หรือที่เรียกโดยเฉพาะว่า การกระตุ้นทางชีวภาพ (bioactivation) เป็นสภาพที่เอนไซม์หรือโมเลกุลที่มีฤทธิ์ทางชีวภาพอื่น ๆ เกิดได้สมรรถภาพเพื่อออกฤทธิ์ เช่น proenzyme ที่ไม่มีฤทธิ์ได้แปลงสภาพเป็นเอนไซม์ที่มีฤทธิ์เร่งปฏิกิริยาซับสเตรตของมันให้เปลี่ยนเป็นผลผลิต
การกระตุ้นทางชีวภาพอาจหมายถึงกระบวนการที่ยา prodrug ที่ไม่มีฤทธิ์ ได้เปลี่ยนอาศัยเมแทบอลิซึมในร่างกายให้เป็นเมแทบอไลต์/คือยาที่มีฤทธิ์ เช่นการเปลี่ยน protoxin ที่ยังไม่มีฤทธิ์ให้เป็นสารที่มีพิษทางชีวภาพจริง ๆ ที่พบในกระบวนการแปรเป็นสารพิษ (toxication) 

เอนไซม์อาจก่อกัมมันต์ทางชีวภาพได้ทั้งโดยแบบที่ผันกลับได้ (reversible) และผันกลับไม่ได้ (irreversible) กลไกหลักของการกระตุ้นทางชีวภาพที่ผันกลับไม่ได้ก็คือ การแยกโปรตีนส่วนหนึ่งออก (cleavage) กลายเป็นเอนไซม์ที่มีฤทธิ์ ส่วนกลไกหลักของการกระตุ้นทางชีวภาพที่ผันกลับได้ก็คือ โคแฟกเตอร์จะจับกับเอนไซม์ ซึ่งก็จะมีฤทธิ์ตราบเท่าที่ยังจับกันอยู่ และหยุดมีฤทธิ์เมื่อแยกออกจากกัน

ในกระบวนการสังเคราะห์โปรตีน ทีอาร์เอ็นเอ (tRNA) จะขนส่งกรดอะมิโนไปเติมให้กับโซ่โพลีเพปไทด์ที่กำลังยาวขึ้นบนไรโบโซม โดยก่อนที่จะถ่ายโอนกรดอะมิโนไปให้ไรโบโซม tRNA จะต้องสร้างพันธะโคเวเลนต์กับกรดอะมิโนด้วยปลายที่เป็น 3' CCA ซึ่งเร่งปฏิกิริยาโดย aminoacyl-tRNA synthetase และต้องใช้อะดีโนซีนไตรฟอสเฟต (ATP) โมเลกุลหนึ่ง กรดอะมิโนที่ยึดกับ tRNA เรียกว่า aminoacyl-tRNA และจัดเป็นโมเลกุลก่อกัมมันต์ในการแปลรหัสโปรตีน เมื่อมีสภาพก่อกัมมันต์แล้ว aminoacyl-tRNA ก็อาจถ่ายโอนไปยังไรโบโซม แล้วเติมกรดอะมิโนให้กับโซ่โพลีเพปไทด์ที่กำลังยาวขึ้น

 วิทยาภูมิคุ้มกัน 
ในสาขาวิทยาภูมิคุ้มกัน การกระตุ้นเป็นการแปรสภาพเม็ดเลือดขาวหรือเซลล์อื่น ๆ ที่มีบทบาทในระบบภูมิคุ้มกัน ในนัยกลับกัน การหยุดกระตุ้น (deactivation) หมายถึงการแปรสภาพในทางกลับกัน ดุลของกระบวนการสองอย่างนี้จะต้องควบคุมอย่างเข้ม เพราะการกระตุ้นน้อยเกินไปจะทำให้ติดเชื้อได้ง่าย และมากเกินไปก็จะเป็นเหตุของโรคภูมิต้านตนเอง การกระตุ้นและการหยุดกระตุ้นเป็นผลของปัจจัยหลายอย่าง รวมทั้ง cytokines, soluble receptors, arachidonic acid metabolites, สเตอรอยด์, receptor antagonists, adhesion molecules, ผลผลิตของแบคทีเรียและไวรัส

 สรีรวิทยาไฟฟ้า 
ในสาขาสรีรวิทยาไฟฟ้า (electrophysiology) การกระตุ้นหมายถึงการเปิดคือการแปรโครงรูป (conformational change) ของช่องไอออน ที่ทำให้ไอออนไหลผ่านช่องได้

 เชิงอรรถและอ้างอิง
# กลุ่มดาราจักรไอซี 342/มาเฟอี
IC 342/Maffei Group (หรือที่รู้จักกันในชื่อ IC 342 Group หรือ Maffei 1 Group) เป็นกลุ่มดาราจักรที่ใกล้กับกลุ่มท้องถิ่นมากที่สุด กลุ่มนี้สามารถเรียกได้ว่าเป็นกลุ่มไบนารี ดาราจักรสมาชิกส่วนใหญ่กระจุกตัวอยู่ที่ IC 342 หรือไม่ก็ Maffei 1 ซึ่งทั้งสองเป็นดาราจักรที่สว่างที่สุดในกลุ่ม  กลุ่มนี้เป็นส่วนหนึ่งของกลุ่มกระจุกดาราจักรหญิงสาว

สมาชิก

ตารางด้านล่างแสดงดาราจักรที่มีการระบุว่าเกี่ยวข้องกับกลุ่ม IC342/Maffei 1 โดย I. D. Karachentsev หมายเหตุว่า Karachentsev แบ่งกลุ่มนี้ออกเป็นสองกลุ่มย่อยโดยมีศูนย์กลางเป็น IC 342 และ Maffei 1

+สมาชิกของกลุ่มย่อย IC 342 ชื่อ ชนิด R.A. (J2000) Dec. (J2000) การเลื่อนไปทางแดง (km/s) โชติมาตรปรากฏ Camelopardalis A Irr   -46 ± 1 14.8 Camelopardalis B Irr   77 16.1 Cassiopeia 1 dIrr   35 16.4 IC 342 SAB(rs)cd   31 ± 3 9.1 KK 35 Irr   105 ± 1 17.2 NGC 1560 SA(s)d   -36 ± 5 12.2 NGC 1569 Sbrst	 	  -104 ± 4 11,2 UGCA 86 Im   67 ± 4 13.5 UGCA 92 Im   -99 ± 5 13.8 UGCA 105 Im   111 ± 5 13.9

+สมาชิดของกลุ่มย่อย Maffei 1 ชื่อ ชนิด R.A. (J2000) Dec. (J2000) การเลื่อนไปทางแดง (km/s) โชติมาตรปรากฏ Dwingeloo 1 SB(s)cd   110 8.3 Dwingeloo 2 Im   94 ± 1 20.5 KKH 11 dE   310 16.2 KKH 12 Irr   70 17.8 Maffei 1 S0 pec   13 ± 22 11.4 Maffei 2 SAB(rs)bc   -17 ± 5 16.0 MB 1 SAB(s)d   190 ± 1 20.5 MB 3 dSph   59 ± 1 17.33

นอกจากนี้, KKH 37 อยู่ในรายการที่อาจเป็นสมาชิกของกลุ่มย่อย 342 IC และ KKH 6 อยู่ในรายการที่อาจเป็นสมาชิกของกลุ่มย่อย Maffei 1.
# แจร์รัด โบวิน
แจร์รัด โบวิน (เกิด 20 ธันวาคม ค.ศ. 1996) เป็นนักฟุตบอลอาชีพชาวอังกฤษ ปัจจุบันเล่นได้ทั้งในตำแหน่งปีกขวา และกองหน้าให้แก่เวสต์แฮมยูไนเต็ด และทีมชาติอังกฤษ

ชีวิตช่วงต้น
แจร์รัด โบวินเกิดในวันที่ 20 ธันวาคม ค.ศ. 1996 ที่เลมสเตอร์ เฮริฟอร์ดเชอร์ เมื่อโตขึ้น เขามีเดวิด เบคแคมเป็นไอดอล และสนับสนุนแมนเชสเตอร์ยูไนเต็ด

อาชีพสโมสร

ชีวิตส่วนตัว
ในเดือนตุลาคม ค.ศ. 2021 มีรายงานว่าโบวินมีความสัมพันธ์กับ Dani Dyer บุคลากรรายการโทรทัศน์แนวความเป็นจริง ณ วันที่ 20 มกราคม ค.ศ. 2023 ทั้งคู่ประกาศว่าหวังจะได้ลูกแฝด ลูกสาวทั้งสองชื่อ สตาร์ และซัมเมอร์ ถือกำเนิดในวันที่ 22 พฤษภาคม ค.ศ. 2023

สถิติอาชีพ
สโมสร

สโมสรฤดูกาลลีกเอฟเอคัพอีเอฟแอลคัพยุโรปรวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูเฮริฟอร์ดยูไนเต็ด2013–14คอนเฟอเรนซ์พรีเมียร์8100——81ฮัลล์ซิตี2014–15พรีเมียร์ลีก00000000002015–16แชมเปียนชิป000000—002016–17พรีเมียร์ลีก700020—902017–18แชมเปียนชิป42142100—44152018–19แชมเปียนชิป46220000—46222019–20แชมเปียนชิป29162011—3217รวม1245241310013154เวสต์แฮมยูไนเต็ด2019–20พรีเมียร์ลีก131———1312020–21พรีเมียร์ลีก3882000—4082021–22พรีเมียร์ลีก361232319351182022–23พรีเมียร์ลีก386311012654132023–24พรีเมียร์ลีก34161122714420รวม159439463281020260รวมทั้งหมด29196135942810341115

นานาชาติ

ทีมชาติปีลงเล่นประตูอังกฤษ202240202310202430รวม80

เกียรติยศ
# นิน สาผล
นิน สาผล (เกิดเมื่อวันที่ 6 กรกฎาคม ค.ศ. 1948) เป็นนักการเมืองจากประเทศกัมพูชา"Election results" . Cambodia National Election Committee. Accessed June 18, 2008. ซึ่งเป็นสมาชิกสภาผู้แทนราษฎรจากจังหวัดตาแก้ว สังกัดพรรคประชาชนกัมพูชา ตั้งแต่ปี ค.ศ. 2003
# เติน บายเลเฟลด์
เติน บายเลเฟลด์ (เกิดเมื่อวันที่ 27 พฤษภาคม ค.ศ. 1998) เป็นนักฟุตบอลจากประเทศเนเธอร์แลนด์  ตำแหน่งกองกลาง ซึ่งเติน บายเลเฟลด์อยู่ในสโมสร จอง อาแจ็กซ์ เปิดตัวครั้งแรกเมื่อวันที่ 18 สิงหาคม ค.ศ. 2017 เป็นนักฟุตบอลหมายเลข 40
# คาร์สเตน อายัง
คาร์สเตน บาสเตียน อายัง (เกิดเมื่อวันที่ 20 มกราคม ค.ศ. 1998) เป็นนักฟุตบอลชาวเช็กเชื้อสายแคเมอรูน เล่นในตำแหน่งกองหน้า
# เจเดน บราวน์
เจเดน บราวน์ (เกิด 24 มกราคม 2542) นักฟุตบอลอาชีพชาวอังกฤษเล่นในตำแหน่งกองหลังให้กับ ฮัดเดอส์ฟีลด์